АҞӘА, ԥхынгәы 3 — Sputnik. Урыстәыла Ахада ипресс-маӡаныҟәгаҩ Дмитри Песков Путини Трампи Хьельсинки тет-а-тет еиқәшәар алшоит ҳәа далацәажәоит. Абри атәы аанацҳауеит РИА Новости.
"Заанаҵтәи аиқәышаҳаҭра аҭыԥ аиур, Хельсинки имҩаԥысыр алшоит Трампи Путини реиԥылара. Убри аан ажунралистцәа уахь инаԥхьахом. Дара рхала еицәажәоит", — иҳәеита журналистцәа аинтервиу рыҭо Песков.
Песков ирҭаз азҵаара "Кремль азы асеиԥш аформат абанӡаманшәало?" аҭак ҟаҵо инаҵшьны иазгәеиҭеит Урыстәыла Ахада изы дызԥыло ауаа рзы иманшәалоу иара изгьы иманшәалоуп ҳәа.